I forrige innlegg kunne du lese om hvordan et spill ga 1 IMP pga. ett overstikk i en standard utgang, og 1 IMP var akkurat vinnermarginen da lag ZIMMERMANN vant SPINGOLD-finalen mot lag STREET. Det er egentlig tull å se slik på det fordi det ble spilt hele 60 spill i finalen, og en rekke andre spill ga små-IMP begge veier. Her får du et spill som må sies å ha vært mer avgjørende, for her stod mange IMP på spill.

Hva er beste kontrakt med dette?

Hvis jeg forteller at kløver knekt faller er det lett å telle nok stikk til at storeslem står. De står i så fall 7NT, det er med syv kløverstikk 16 stikk! Men lilleslem i ruter eller kløver ser bedre ut og har sjanser uten at kløveren gir full uttelling. I praksis blir det sjelden rolige meldingsforløp når man har slike kort. Og her hoppet syd til 4 spar så snart han fikk sjansen. Lag STREET endte i 5 ruter. Det kunne se litt skummelt ut, slem står fort, men å være i utgang kunne godt ha gitt et kanonspill hvis ikke lagkameratene hadde tråkket feil ved det andre bordet etter at ZIMMERMANNs Gawrys-Klukowski som Ø/V først hadde meldt seg opp i feil kontrakt slik kortene satt fordelt:

Som du ser i meldediagrammet, meldte Ø/V 7 ruter. Den storeslemmen går galt om det kommer spar ut, inntaket til kløverstikkene blir tatt bort siden øst er renons i kløver. Storeslem i ruter kan ikke vinnes med mindre det spilles ut noe annet enn spar. Etter spar ut vil vel spillefører ta tre store kløvere og kaste tre hjerter fra hånden, så forsøke hjerterfinessen. Den går for så vidt, men syd kan trumfe.

Kontrakten 7NT ville enkelt blitt vunnet siden kløveren går. Det står ikke i 7 kløver hvis nord finner hjerter ut, for syd kan stjele utspillet. Og det blir altså gått bet i 7 ruter om det kommer spar ut.

Men nord ville det annerledes da han stampet i 7 spar. Der fikk de kun syv trumfstikk, og seks doblede bet ga -1400. Da STREET sitt Ø/V-par altså spilte 5 ruter og vant den akkurat og noterte +600, ga spillet 13 IMP til lag ZIMMERMANN.

Om nord hadde besinnet seg og syd spilt ut spar mot 7 ruter ville det blitt +100 til N/S i stedet, og dermed 12 IMP til lag STREET. Med andre ord, den siste avgjørelsen kostet 13 i stedet for 12 IMP inn som er en megasving i kampen, 25 IMP! Det må tas mange ekstra overstikk for å ta igjen slikt…